# Høringssvar

Forældrene i bestyrelsen ser positivt på budgetudspil med fokus på renovering og vedligehold.

Rørby skole er en landsbyordning i rivende udvikling. Vi gror nedefra og har en stor indskoling, hvor flere og flere børn vælger os til -helt fra børnehaveklassen. Vi har på et år forbedret trivslen til 4,2 på en skala fra 1-5, det er vi stolte af. Vi har forbedret indeklimaet med akustiklofter og generel istandsættelse af klasselokaler – og gangarealer. Vi har de sidste to år haft fokus på at forbedre og skabe gode læringsmiljøer i klasserummet, men også istandsat generelt på skolen indvendigt, så skolen er indbydende og kalder på læring.

Vi er enige i prioriteringen af vedligeholdelsesbehovet beskrevet i Bilag A for Rørby Skole og vi ser frem til videre udvikling og at vedligehold bliver startet op hurtigst muligt, da klimaskærmen specielt udendørs viser tydelige tegn på slid og tæring. Skolen har allerede planer om at udvikle et tænkende og eksperimenterende læringsrum, som rummer N/T og H/D i år og næste år.

**H26 Placering af international skole.**

Vi anerkender behovet for en international grundskole, men finansieringen bør naturligvis ikke tages fra allerede eksisterende skoler.

**Råderums katalog for budget 2025**

**Punkt 17 Etablering af førskole tilbud**

Med fokus på børnenes trivsel ser vi det problematisk og ikke gavnligt for børnenes trivsel at starte 1. april i skolens SFO. Vi er en landsbyordning som allerede har en velfungerende brobygning mellem børnehave og SFO. Ores bekymring går på, at hvis børnene er startet i førskole 1. april, så vil nye elever i sfoèn hvert andet år, på grund af fælles sommerferiepasning, være på Hvidebækskolen med fremmed personale og vikarer. Det vil betyde 4 rutine-skift på få måneder, børnehave-sfo Rørby -sfo Hvidebæk - sfo Rørby- skole Rørby. Herved mange ny voksne at forholde sig til og det ser vi ikke er i barnets tarv.

Med venlig hilsen

Bestyrelsen i Rørby skole og landsbyordning.